Tehniskā specifikācija 
 radioaktīvo ūdeņu slēgtā rezervuāra remontam


Slēgtais rezervuārs radioaktīvo ūdeņu uzkrāšanai (turpmāk tekstā – Rezervuārs) atrodas stacionāra “Latvijas Onkoloģijas centrs” pagraba stāvā, Hipokrāta ielā 4.

Rezervuāra parametri:
	Tilpums: 18000 m3
	Materiāls: lokšņu tērauds
	Nr. 5.


Nepieciešamie darbi/resursi:
	Nr. p.k.
	Darba/resursu nosaukums

	
	

	1. 
	Darbam ar Rezervuāru atbilstoša personāla nodrošināšana – personas, 
“1) kuras ir iepazīstinātas ar jonizējošā starojuma kaitīgo iedarbību;
2) kurām nav Ministru kabineta noteikto medicīnisko kontrindikāciju darbam ar jonizējošā starojuma avotiem;
3) kurām saskaņā ar obligātās veselības pārbaudes rezultātiem ir atļauts strādāt ar jonizējošā starojuma avotiem,”
atbilstoši likuma “Par radiācijas drošību un kodoldrošību” 17. panta 1. punktam;

	2. 
	Individuālo aizsarglīdzekļu (kombinezons, cimdi, respirators, dozimetrs) nodrošināšana personālam, kas veic darbu ar Rezervuāru atbilstoši likuma “Par radiācijas drošību un kodoldrošību” 17. panta 2.1 punktam: 
“Personām, kas strādā ar jonizējošā starojuma avotiem 1) ir pienākums lietot kontroles un drošības līdzekļus un veikt visus pasākumus, lai pasargātu sevi, citus cilvēkus un vidi no jonizējošā starojuma kaitīgās iedarbības, veikt nepieciešamos mērījumus un tos reģistrēt.”
Individuālie aizsarglīdzekļi (izņemot dozimetru) jāatstāj LOC sabrukšanas glabāšanai, līdz to virsmas radioaktivitāte nepārsniedz 10 Bq/cm2

	3. 
	Remonta darbu plāna izveide un saskaņošana ar Radiācijas drošības centru un LOC Klīniskās medicīnas fizikas un dozimetrijas daļu;

	4. 
	Iekļūšana rezervuārā, ņemot vērā likuma “Par radiācijas drošību un kodoldrošību” 3. panta 1. punktā rakstīto “cilvēki un vide drīkst saņemt tikai tādu jonizējošā starojuma dozu, kas nepārsniedz noteiktos dozu limitus.” Efektīvās dozas pamat limits iedzīvotājiem nedrīkst pārsniegt 1 mSv gadā, 6 mSv gadā B kategorijas darbiniekiem un 20 mSv gadā A kategorijas darbiniekiem, pēc 2002. gada 9. aprīļa MK noteikumiem Nr. 149. 

	5. 
	Rezervuāra iegremdētā maisīšanas kontūra diagnostika;

	6. 
	Rezervuāra vecā sūkņa nomaiņa uz jaunu (sūkni nodrošina LOC);

	7. 
	Izkļūšana no rezervuāra, nodrošinot apkārtējās vides un virsmu tīrību no radioaktīvā piesārņojuma*

	8. 
	Rezerves detaļu, kas nepieciešamas remontam, sagāde;

	9. 
	Rezervuāra iegremdētā maisīšanas kontūra remonts;

	10. 
	Rezervuāra radioaktīvi piesārņoto detaļu un nomainītā sūkņa iepakošana glabāšanai LOC radioaktīvo atkritumu glabātuvē.

	11. 
	Rezervuāra vecā sūkņa izvešana, kad tā ārējās virsmas radioaktivitāte bez iepakojuma nepārsniedz 10 Bq/cm2 un nodošana utilizācijai. 



*darba veicējs nodrošina, ka darbības rezultātā netiek radīts radioaktīvs piesārņojums ārpus Rezervuāra, darba veicējam līdzi uz darba vietu jābūt dezaktivācijas komplektam

Minētais rezervuārs (līdz piedāvājuma iesniegšanai) pretendentiem apskatāms Rīgā, Hipokrāta ielā 4 - iepriekš piesakoties un vienojoties par datumu un laiku ar kontaktpersonu: Klīniskās medicīnas fizikas un dozimetrijas daļas vadītājs Raimonds Dreimanis - Tālr.: 67042236, vai e-pasts:raimond.dreimanis@aslimnica.lv



